
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. július 25-i rendkívüli ülésére)
TÁRGY:
Pályázat benyújtása a Kiskőrösi Zsinagóga felújítására
A Nemzeti Kulturális Alap Épített Örökség Kollégiuma pályázatot hirdetett kulturális örökségvédelmi (műemléki, régészeti) célok megvalósításának támogatására.

Pályázatot benyújtani három témakörben lehet, amelyből Kiskőrös Város Önkormányzata a 2. pályázati célra kíván pályázatot benyújtani, amelyben műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása célt támogatják.

A Kollégium kifejezetten műemlékek védelmét kívánja támogatni és ösztönözni, a műemlék tulajdoni lapján szereplő tulajdonosának támogatásával.
A pályázati célokat tekintve Kiskőrös Város Önkormányzata a felhívás tartalmi és szakmai előírásait figyelembevéve a Zsinagóga felújítására támogatási kérelmet nyújthat be. 
A tervezett fejlesztés keretében az épület teljes elektromos hálózatának felújítása, a fűtési rendszer korszerűsítése és klímaberendezések telepítése, valamint a külső homlokzat javítása, állagmegóvása valósulhat meg.

A támogatás formája: vissza nem térítendő támogatás.

A pályázati cél megvalósításának időtartama: 2025. június 1. – 2026. december 31.

A pályázat benyújtása nevezési díj megfizetéséhez kötött. Nevezési díj címen az igényelt támogatás 1%-át + 27% áfát szükséges befizetni a pályázat benyújtásával egyidejűleg az NKA-portálon. A nevezési díj megfizetésének elmulasztása, illetve az előírtnál alacsonyabb mértékű teljesítése a pályázat érvénytelenségét vonja maga után! A nevezési díj a döntés eredményétől függetlenül nem kerül visszafizetésre!

Maximális támogatási intenzitás mértéke: legfeljebb 50%, figyelemmel a vonatkozó állami támogatási szabályokra.

A tervezett beruházás összköltsége várhatóan maximum 21.000.000,-Ft.

A pályázók részére előírt kötelező saját forrás mértéke az összköltség minimum 50%-a.

Mindezeket figyelembevéve az igényelhető támogatás: maximum 10.000.000 Ft.

A nevezési díj mértékére, illetve a támogatás intenzitás mértékére tekintettel 11.000.000,-Ft önerő biztosítása szükséges a projekt megvalósításához. 
A fentiek alapján javaslom, hogy a Képviselő-testület a Kiskőrösi Zsinagóga felújítása érdekében a határozat-tervezeben foglaltak szerint döntsön.

Kiskőrös, 2025. július 23.
Domonyi László sk.
polgármester
HATÁROZAT-TERVEZET
A Képviselő- testület

1. egyetért a Kiskőrösi Zsinagóga műemléki felújítását célzó maximum 21.000.000.,-Ft összköltségű projekt megvalósításával.

2. egyetért azzal, hogy az Önkormányzat a Nemzeti Kulturális Alap Épített Örökség Kollégiuma „Kulturális örökségvédelmi (műemléki, régészeti) célok megvalósításának támogatására” című pályázati kiírás keretében a maximum 10.000.000,-Ft vissza nem térintendő támogatás elnyerése érdekében támogatási kérelmet nyújtson be a Kiskőrösi Zsinagóga felújítása érdekében.
3. egyetért azzal, hogy a beruházás megvalósítása érdekében, illetve a kötelező nevezési díj befizetésére az Önkormányzat saját forrásként 11.000.000 ,- Ft-ot Kiskőrös Város 2025. évi költségvetése terhére biztosítson

4. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő. 

5. felhatalmazza a polgármestert a Támogatási szerződés aláírására, a projekt megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások aláírására.
Felelős: 
polgármester

